
[bookmark: _Hlk62820488]SANTRAUKA


Ukmergės rajono savivaldybės kontrolės ir audito tarnyba yra subjektas, prižiūrintis, ar teisėtai, efektyviai, ekonomiškai ir rezultatyviai valdomas ir naudojamas Ukmergės rajono savivaldybės turtas ir patikėjimo teise valdomas valstybės turtas, kaip vykdomas savivaldybės biudžetas ir naudojami kiti piniginiai ištekliai. 
[bookmark: _Hlk62820319]Ukmergės rajono savivaldybės kontrolės ir audito tarnyba atlieka išorės finansinius ir veiklos auditus Ukmergės rajono savivaldybės administracijoje, savivaldybės administravimo subjektuose ir savivaldybės valdomose įmonėse; teikia Ukmergės rajono savivaldybės tarybai sprendimams priimti reikalingas išvadas dėl skolinimosi, viešojo ir privataus sektorių partnerystės. 
Tarnybos veikla grindžiama nepriklausomumo, teisėtumo, viešumo, objektyvumo ir profesionalumo principais. 2020 metų veiklos planas parengtas atsižvelgiant į teisės aktuose Tarnybai nustatytą kompetenciją, vadovaujantis prioritetų parinkimo, išankstinio tyrimo, objektyvumo, nešališkumo, apolitiškumo ir audito sudėtingumo vertinimo principais, suderintas su Ukmergės rajono savivaldybės tarybos Kontrolės komitetu, pateiktas Valstybės kontrolei.
 Tarnyba įvykdė visas 2020 metų veiklos plane numatytas audito ir kontrolės užduotis, parengė ir pateikė visas Ukmergės rajono savivaldybės tarybos sprendimams priimti reikalingas išvadas. Teikdama audito išvadas ir rekomendacijas, Tarnyba siekė didinti viešojo sektoriaus efektyvumą ir jo kuriamą naudą visuomenei. Veiklos ataskaita teikiama Ukmergės rajono savivaldybės tarybai, skelbiama svetainėje www.ukmerge.lt.
[bookmark: _Hlk62819054]

Misija
• Padėti Ukmergės rajono savivaldybei valdyti finansus ir turtą, skatinti aukščiausių finansų valdymo standartų įgyvendinimą savivaldos sektoriuje bei efektyvų viešųjų paslaugų teikimą visuomenei. 
Vizija
• Pažangi, profesionali, atvira įstaiga – geras patarėjas.
Vertybės - prižiūrėti, ar teisėtai, efektyviai, ekonomiškai ir rezultatyviai valdomas ir naudojamas savivaldybės
 turtas bei patikėjimo teise valdomas valstybės turtas;     
      - kaip vykdomas savivaldybės biudžetas ir naudojami kiti piniginiai ištekliai.          
                                                                                                     (Lietuvos Respublikos Vietos savivaldos įstatymo 27 str.). 

• Kompetencija – esame savo srities profesionalai, darbą atliekame kokybiškai, sąžiningai, atsakingai, skatiname kūrybiškumą, siekiame tobulėti, esame žingeidūs ir novatoriški;
• Bendradarbiavimas – veikiame išvien dėl bendro tikslo, dalijamės žiniomis ir patirtimi, diskutuojame ir geranoriškai padedame vieni kitiems;
• Atsakingumas – esame atsakingi už savo darbus, sprendimus ir siūlymus, dirbame taip, kad galėtume didžiuotis Ukmergės rajono savivaldybės kontrolės ir audito tarnyba ir jos veikla. 
[bookmark: _Hlk62823871]Ukmergės rajono savivaldybės kontrolės ir audito tarnybos (toliau – Tarnyba) ataskaita parengta ir Savivaldybės tarybai teikiama vadovaujantis Lietuvos Respublikos Vietos savivaldos įstatymu[footnoteRef:1], Ukmergės rajono savivaldybės tarybos veiklos reglamentu[footnoteRef:2] ir Ukmergės rajono savivaldybės kontrolės ir audito tarnybos nuostatais[footnoteRef:3]. [1:  Lietuvos Respublikos vietos savivaldos įstatymas, 1994-07-07, Nr. I-533 (su vėlesniais pakeitimais).]  [2:  Ukmergės rajono savivaldybės tarybos 2019 m. rugsėjo 26 d. sprendimu Nr.7-143 patvirtinto Ukmergės rajono savivaldybės tarybos veiklos reglamento 170.1. punktu.]  [3:  Ukmergės rajono savivaldybės tarybos 2009 m. sausio 29 d. sprendimu Nr.7-19 (su vėlesniais pakeitimais), patvirtintų Ukmergės rajono savivaldybės kontrolės ir audito tarnybos nuostatų V skyr. 18.14  punktu.] 

Ukmergės rajono savivaldybės kontrolės ir audito tarnyba yra Savivaldybės tarybai atskaitingas viešasis juridinis asmuo. 
Lietuvos Respublikos įstatymuose nustatyti pagrindiniai Tarnybos veiklos uždaviniai:  

Ukmergės rajono savivaldybės Tarnybos veiklos veiksmingumas matuojamas atlikto darbo apimtimi ir rezultatų teigiamu poveikiu: įvykdėme visas 2020 metų veiklos plane numatytas audito ir kontrolės užduotis, parengėme ir pateikėme visas Ukmergės rajono savivaldybės (toliau – Savivaldybė) tarybos sprendimams priimti reikalingas išvadas.
Veiklos veiksmingumą atspindi pasiekti tikslai atlikus auditą ir kitas užduotis, audituotų asignavimų valdytojų ir viešųjų juridinių asmenų finansinių ataskaitų didesnis informatyvumas, vidaus kontrolės ir finansų valdymo reikšmės supratimas, tikslingas lėšų ir turto panaudojimas, efektyvesnė, ekonomiškesnė, rezultatyvesnė veikla. Įvertinę audito metu surinktus įrodymus, teikėme išvadas ir rekomendacijas, kurias audituoti subjektai įgyvendino ar numatė tolimesnes priemones joms įgyvendinti. 
Tarnybai vadovauja ir už jos veiklą atsako Savivaldybės kontrolierius: planuoja ir organizuoja Tarnybos veiklą, užtikrina jai pavestų funkcijų ir užduočių vykdymą. Tarnybos veikla grindžiama nepriklausomumo, teisėtumo, viešumo, objektyvumo ir profesionalumo principais. Pozityvus savivaldybės vadovų požiūris į auditą sudarė tinkamas sąlygas nuosekliam Tarnybos darbui.

[bookmark: _Hlk64809269]1. PAGRINDINIAI VEIKLOS FAKTAI 



1 pav. Tarnybos veikla 2020 m.

2.1. Tarnybos funkcijos

  Tarnyba yra viešasis juridinis asmuo, prižiūrintis, ar teisėtai, efektyviai, ekonomiškai ir rezultatyviai valdomas ir naudojamas savivaldybės turtas bei patikėjimo teise valdomas valstybės turtas, kaip vykdomas savivaldybės biudžetas ir naudojami kiti piniginiai ištekliai. Tarnyba, vykdydama jai pavestas funkcijas:
- atlieka išorės auditą Savivaldybės administracijoje, Savivaldybės administravimo subjektuose ir Savivaldybės valdomose įmonėse; 
- rengia ir Savivaldybės tarybai teikia išvadą dėl Savivaldybės konsoliduotųjų ataskaitų rinkinio, Savivaldybės biudžeto ir turto naudojimo; 
- rengia ir Savivaldybės tarybai teikia sprendimams priimti reikalingas išvadas dėl Savivaldybės paskolų ėmimo, viešojo ir privataus sektorių partnerystės; 
- nagrinėja iš gyventojų gaunamus prašymus, pranešimus, skundus ir pareiškimus dėl Savivaldybės lėšų ir turto, patikėjimo teise valdomo valstybės turto naudojimo, valdymo ir disponavimo juo. 
Tarnyba savo veikloje vadovaujasi Tarptautiniais audito standartais, Valstybės kontrolieriaus patvirtintais Valstybinio audito reikalavimais, metodikomis, Tarnybos tvarkų aprašais. Tarnybos veikla grindžiama nepriklausomumo, teisėtumo, viešumo, objektyvumo ir profesionalumo principais. 
Tarnyba yra juridinis asmuo – biudžetinė įstaiga. Tarnybos savininkė yra Savivaldybė. Steigėja ir savininko teises ir pareigas įgyvendinanti institucija yra Savivaldybės taryba.

2.2. Profesinė etika. Veiklos viešinimas

Tarnybos valstybės tarnautojų elgesio taisyklėse nustatyti profesiniai reikalavimai ir procedūros, užtikrinančios Vietos savivaldos įstatyme savivaldybės kontrolės ir audito tarnybos veiklai nustatytų principų – nepriklausomumo, teisėtumo, viešumo, objektyvumo ir profesionalumo laikymąsi. Siekiant sumažinti ar pašalinti grėsmes auditoriaus nepriklausomumui, nustatytos įvairios prevencinės priemonės: Tarnybos valstybės tarnautojai neaudituoja įstaigų, kuriose gali kilti viešųjų ir privačių interesų konfliktai, deklaruoja viešuosius ir privačius interesus, prieš pradedant auditą pildo Nešališkumo ir nepriklausomumo deklaracijas. Auditai atliekami objektyviai ir nešališkai, Tarnybos valstybės tarnautojai nedalyvauja su einamomis pareigomis nesuderinamoje veikloje. 
Tarnybos veikla yra viešinama. Savivaldybės interneto svetainėje www.ukmerge.lt skelbiama informacija apie Tarnybos veiklą: darbuotojų veiklos užduotys, metų veiklos planai ir ataskaitos, finansinės ataskaitos, atliktų auditų ataskaitos ir išvados, Savivaldybės tarybai teikiamos išvados. 

2.3. Audito kokybės užtikrinimas. Išorinė peržiūra
 
Tarnybos audito kokybės politiką, audito procedūras, peržiūros ir audito kokybės kontrolės bendruosius reikalavimus nustato Tarnybos audito kokybės valdymo taisyklės, parengtos vadovaujantis Vietos savivaldos įstatymu, Tarptautiniais audito standartais, Valstybinio audito reikalavimais. 
2020 metais Tarnyboje vykdyta nuolatinė audito kokybės užtikrinimo procedūrų pakankamumo ir veiksmingumo stebėsena. Kiekvieno darbuotojo atliktos audito procedūros prižiūrėtos ir peržiūrėtos, siekiant nustatyti, ar auditas atliekamas pagal audito planą ir programas, atliktas darbas ir gauti rezultatai tinkamai pateikti darbo dokumentuose, išspręsti ir audito išvadoje bei rekomendacijose pateikti visi svarbūs audito klausimai, pasiekti audito procedūrų tikslai, padarytos išvados ir rekomendacijos atitinka darbo rezultatus ir pagrindžia nuomonę. 
2020 metais Tarnyboje dirbo 4 darbuotojai. Visų darbuotojų išsilavinimas aukštasis universitetinis, visi turi pareigybės aprašymuose reikalaujamą darbo patirtį. Kiekvienais metais atliekamas visų valstybės tarnautojų metinis veiklos vertinimas 
Reikalavimai profesinei kompetencijai nustatyti Vietos savivaldos įstatyme ir valstybės tarnautojų pareigybių aprašymuose. Audito užduotis atlieka valstybės tarnautojai, turintys tam reikiamos kompetencijos ir gebėjimų. Reikalavimai Tarnybos darbuotojams yra nuolat didinami profesionalumo, atsakomybės, veiklos viešumo ir kitais aspektais. Siekiant išlaikyti tinkamą specialistų kompetenciją, užtikrinti savalaikiai, efektyvūs mokymai. 2020 metais Tarnybos darbuotojai dalyvavo vidutiniškai 30 valandų kvalifikacijos kėlimo seminaruose viešojo sektoriaus apskaitos ir finansinės atskaitomybės standartų, finansinio ir teisėtumo, veiklos auditų metodikos taikymo ir kitais aktualiais funkcijoms vykdyti klausimais taip pat gilintos žinios savarankiškai. 

2.4. Veiklos plano tvirtinimas. Finansavimas
	Veiklos planas rengiamas atsižvelgiant į Lietuvos Respublikos teisės aktuose Tarnybai nustatytą kompetenciją, vadovaujantis prioritetų parinkimo, išankstinio tyrimo, objektyvumo, nešališkumo, apolitiškumo ir audito sudėtingumo vertinimo principais. 
Savivaldybės tarybos Kontrolės komitetas 2019 m. lapkričio 12 d. posėdyje[footnoteRef:4] pritarė Tarnybos 2020 metų veiklos planui. Tarnybos 2020 metų veiklos planas buvo patvirtintas Savivaldybės kontrolieriaus įsakymu[footnoteRef:5] ir teisės aktų nustatytais terminais pateiktas Valstybės kontrolei. Tarnybos 2020 metų veiklos planas tikslintas Savivaldybės tarybos Kontrolės komiteto 2020 m. birželio 9 d. posėdyje[footnoteRef:6].  [4:  Ukmergės rajono savivaldybės Kontrolės komiteto 2019-11-12 posėdžio protokolas Nr. 24-4.]  [5:  Ukmergės rajono savivaldybės kontrolieriaus 2019-11-13 įsakymas Nr.V-02 „Dėl veiklos plano tvirtinimo“. ]  [6:  Ukmergės rajono savivaldybės Kontrolės komiteto 2020-06-09 posėdžio protokolas Nr. 24-4.] 

Einamaisiais metais rengiant 2021 metų veiklos planą, atlikta Tarnybai teisės aktais nustatytų privalomų ir kitų funkcijų analizė. Nustatyti kiekybiniais ir kokybiniais aspektais reikšmingi audito subjektai, įvertinta Tarnyboje gauta informacija apie poreikį auditams bei Tarnybos žmogiškieji ištekliai. 

2 pav. 2021 metų veiklos plano schema




Šaltinis:  Ukmergės rajono savivaldybės kontrolės ir audito tarnyba.

Vadovaujantis patvirtintu veiklos planu, kuriame numatyti praėjusių metų baigiamieji auditai ir einamųjų metų auditai, kontrolės funkcijos ir kita veikla, tarnautojams skiriamos užduotys, numatomi jų įvykdymo terminai, rengiamos ir teikiamos audito išvados ir kiti Tarnybos veiklos dokumentai. Atliktų auditų ataskaitos ir išvados pateiktos audituotiems subjektams, Savivaldybės merui, Savivaldybės administracijos direktoriui, audito rezultatai pristatyti Savivaldybės tarybos Kontrolės komitetui. 
Kontrolės ir audito tarnyba yra biudžetinė įstaiga, išlaikoma iš savivaldybės biudžeto. Savivaldybės Taryba 2020 metų biudžete Tarnybos veiklai skyrė 104,3 tūkst. Eur, tai sudaro 0,19 proc. savivaldybės biudžeto asignavimų. Tarnyba 2020 m. panaudojo 101,8 tūkst. Eur asignavimų arba 2,5 tūkst. Eur mažiau nei planuota.
2020 metais Tarnybos finansinės ataskaitos parengtos ir pateiktos teisės aktų nustatyta tvarka ir terminais. Tarnyba savo veikloje vadovaujasi Tarptautiniais audito standartais, Valstybės kontrolieriaus patvirtintais Valstybinio audito reikalavimais, metodikomis. 
	

3. TARNYBOS VEIKLOS REZULTATAI


3.1. Savivaldybės konsoliduotųjų ataskaitų rinkinio, Savivaldybės biudžeto ir turto naudojimo auditas

Vykdydami Lietuvos Respublikos biudžeto sandaros ir Lietuvos Respublikos vietos savivaldos įstatymų nuostatas, atlikome Savivaldybės 2019 metų konsoliduotųjų ataskaitų rinkinio (biudžeto vykdymo ir finansinių ataskaitų rinkinių), Savivaldybės biudžeto ir turto naudojimo auditą.
Savivaldybės konsoliduotųjų ataskaitų auditas, vadovaujantis Valstybinio audito reikalavimais, pradėtas planavimo etapu, kurio metu buvo analizuoti asignavimų valdytojų ir viešojo sektoriaus subjektų grupės veiklos ypatumai, taikomų apskaitos sistemų pokyčiai, finansinių bei biudžeto vykdymo ataskaitų duomenys ir rodikliai, ankstesnių auditų metu nustatyti veiklos trūkumai, atsižvelgta į vidaus ir kitų auditorių darbą, siekiant nustatyti reikšmingas sritis, galimus rizikos veiksnius ir kt. 
Apibendrinus planavimo metu surinktą informaciją ir atsižvelgus į nustatytus rizikos veiksnius, patvirtintų asignavimų, valdomo turto reikšmingumą, buvo parengta audito strategija, kurią įgyvendinant buvo atlikti patikrinimai/audito procedūros atitinkamose srityse, įstaigose ir kitos priemonės audito kokybei užtikrinti.
Savivaldybės konsoliduotųjų finansinių ataskaitų rinkinys – tai viešojo sektoriaus subjektų grupę sudarančių viešojo sektoriaus subjektų finansinės ataskaitos, sujungtos Viešojo sektoriaus apskaitos ir finansinės atskaitomybės standartų nustatyta tvarka ir teikiamos kaip vienas finansinių ataskaitų rinkinys, kuriame pateikiami savivaldybės biudžeto vykdymo duomenys. 

3 pav. Savivaldybės konsoliduotųjų ataskaitų rinkinių sudėtis

49 asignavimų valdytojų biudžeto vykdymo ataskaitų rinkiniai 


      Šaltinis: Ukmergės rajono savivaldybės kontrolės ir audito tarnyba

Mūsų pareiga įvertinti ar Ukmergės rajono savivaldybės 2019 metų konsoliduotųjų finansinių ataskaitų rinkinys parengtas pagal teisės aktų reikalavimus, nustatančius jo sudarymą, ar jo duomenys tikri ir teisingi, ir pareikšti nepriklausomą nuomonę. 
              Atlikus Ukmergės rajono savivaldybės 2019 metų konsoliduotųjų ataskaitų rinkinių, savivaldybės biudžeto ir turto naudojimo auditą, pareiškėme tris nuomones:

  

          Besąlyginė nuomonė – kai auditorius neturi reikšmingų pastabų dėl finansinių ir (ar) kitų ataskaitų, apskaitos sistemos ir teisės aktų pažeidimų, kurie keistų auditoriaus nuomonę.
 Sąlyginė nuomonė – kai auditorius nustato klaidas ir teisės aktų pažeidimus ir (ar) be tam tikrų pastabų negali pareikšti besąlyginės nuomonės 
         Neigiama nuomonė – auditorius nustato reikšmingas klaidas ir reikšmingus teisės aktų pažeidimus.
        Arba atsisakoma pareikšti nuomonę – kai audito metu auditorius negali gauti pakankamų, patikimų ir tinkamų įrodymų, taip pat, kai yra reikšmingų auditoriaus darbo apribojimų.
Valstybinio audito reikalavimai

Ukmergės rajono savivaldybės 2019 metų konsoliduotųjų ataskaitų rinkinio, savivaldybės biudžeto ir turto naudojimo audito išvada Nr. BR-04 pateikta Tarybai 2020 m. liepos 13 d. 

3.2. Išvados dėl Ukmergės rajono savivaldybės skolinimosi ir garantijų suteikimo

 Vertinant Ukmergės rajono savivaldybės skolinimosi galimybes, faktiniai ir numatomi (paėmus paskolą) savivaldybės skolos ir grynojo skolinimosi rodikliai buvo lyginti su Įstatymu[footnoteRef:7] patvirtintais limitais bei patvirtintomis savivaldybių skolinimosi taisyklėmis[footnoteRef:8], nagrinėtas trumpalaikio skolinimosi finansinis pagrįstumas, tikrinta, ar investiciniai projektai, kuriems numatoma skolintis, teisės aktų nustatyta tvarka pripažinti tinkamais finansuoti.  [7:  Lietuvos Respublikos 2020 m. valstybės biudžeto ir savivaldybių biudžetų finansinių rodiklių patvirtinimo 2019-12-17 įstatymas Nr. XIII-2695.]  [8:  Lietuvos Respublikos vyriausybės 2004-03-26 nutarimas Nr. 345 „Dėl savivaldybių skolinimosi taisyklių patvirtinimo“ (su vėlesniais pakeitimais).] 

Kontrolės ir audito tarnyba Savivaldybės tarybai teikia išvadas, suteikiančias jai pagrindą priimti sprendimus dėl savivaldybės naudojimosi bankų kreditais ir paskolų ėmimo. 2020 metais Kontrolės ir audito tarnyba parengė ir pateikė Savivaldybės tarybai septynias išvadas.





4 pav. Savivaldybės tarybai sprendimams priimti pateiktos reikalingos išvados


Šaltinis: Ukmergės rajono savivaldybės kontrolės ir audito tarnyba 

•  2020 m. vasario 3 d. Nr. P-01 „Dėl Ukmergės rajono savivaldybės 1126,6 tūkst. Eur ilgalaikės paskolos ėmimo galimybių“. 
          •  2020 m. kovo 16 d. Nr. P-02 „Dėl Ukmergės rajono savivaldybės 316,3 tūkst. Eur ilgalaikės paskolos ėmimo galimybių“. 
          •  2020 m. kovo 31 d. Nr. P-03(G-1) „Dėl Ukmergės rajono savivaldybės galimybės suteikti 174,5 tūkst. Eur garantiją UAB „Ukmergės šiluma“ imant paskolą“.
  •   2020 m. balandžio 20 d. Nr. P-04(G-2) „Dėl Ukmergės rajono savivaldybės galimybės suteikti 500,0 tūkst. Eur garantiją UAB „Ukmergės butų ūkis“ imant paskolą“.
•  2020 m. gegužės 19 d. Nr. P-05 „Dėl Ukmergės rajono savivaldybės galimybės imti trumpalaikę paskolą 2900,0 tūkst. Eur iš Lietuvos Respublikos finansų ministerijos“. 
•  2020 m. birželio 23 d. Nr. P-06(G-3) „Dėl Ukmergės rajono savivaldybės galimybės suteikti 600,0 tūkst. Eur garantiją UAB „Ukmergės butų ūkis“ imant paskolą“.
•  2020 m. rugsėjo 25 d. Nr. P-07(1) „Dėl viešojo ir privataus sektorių partnerystės projekto Ukmergės rajono švietimo įstaigų energetinio efektyvumo didinimas“ įgyvendinimo tikslingumo.  
Išvados pateiktos vadovaujantis Lietuvos Respublikos Vietos savivaldos įstatymo 27 str.  nuostatomis. Skolinimosi vertinimo audito išvadas galima peržiūrėti Tarnybos interneto puslapyje[footnoteRef:9].  [9:  https://www.ukmerge.lt/audito-ataskaitos-ir-isvados/
] 


3.3. Auditų rekomendacijų įgyvendinimo stebėsena

Pagrindinis Tarnybos veiklos rezultatų vertinimo kriterijus – teiktų rekomendacijų įgyvendinimo stebėsenos duomenys. Rekomendacijų įgyvendinimo stebėsena yra nuolatinis procesas.  Pateikus audito rekomendacijas, audituojamieji subjektai patys parenka, suplanuoja ir su Tarnyba aptaria terminus ir priemones teiktoms rekomendacijoms įgyvendinti taip, kad jų priimti sprendimai ir rekomendacijų įgyvendinimas prisidėtų prie viešojo sektoriaus pokyčių, efektyvesnio savivaldybės finansų ir turto valdymo, vidaus kontrolės sistemos tobulinimo ir viešojo valdymo gerinimo ar kitose srityse. Tarnyba, įvertinusi priemonių įgyvendinimo rezultatus, rekomendacijų stebėseną tęsia, kol bus išspręstos audito metu iškeltos problemos ir jų atsiradimo priežastys. 
Tarnyba atkreipia dėmesį, kad nurodyto termino nesilaikymas, įgyvendinant audito rekomendacijas, stabdo viešojo sektoriaus pažangą, atitolina visuomenei naudingus pokyčius. Didžiausias rekomendacijų įgyvendinimo poveikis yra tada, kai jos įgyvendinamos laiku. 
2020 m. atlikus 5 auditus ir patikrinimus, pateiktos 48 rekomendacijos. Rekomendacijų įgyvendinimo būklė 2020 m. gruodžio 31 d.:
- 62,5 proc. arba 30 rekomendacijų įgyvendinta ir stebėsena baigta;
- 6,3 proc. arba 3 rekomendacijų terminas nepasibaigęs;
- 18,8 proc. arba 9 rekomendacijos įgyvendintos iš dalies (arba įgyvendinamos);
- 12,4 proc. arba 6 rekomendacijų neįgyvendintos (informacija apie priimtas priemones rekomendacijoms įgyvendinti nepateikta).
Rekomendacijų stebėsenos duomenys apie 2020 metais teiktas rekomendacijas pateikiami 5 paveiksle.

5 pav. Tarnybos 2020 m. teiktų rekomendacijų įgyvendinimo rezultatai gruodžio 31 d.

Šaltinis: Ukmergės rajono savivaldybės kontrolės ir audito tarnyba 

Daugeliu atveju audituojamas subjektas ištaiso audito metu nustatytas klaidas, netikslumus, kitus neatitikimus ir finansinėse ataskaitose išvengiama esminių iškraipymų. Todėl Tarnyba ir toliau sieks, kad audituoti viešojo sektoriaus subjektai laiku įgyvendintų teikiamas rekomendacijas, efektyviai šalintų veiklos trūkumus, suprastų vidaus kontrolės ir finansų valdymo reikšmę bei lėšas ir turtą naudotų tikslingai, o rekomendacijų stebėsena bus atliekama 2021 ir vėlesniais metais. 
Rekomendacijos, kurių įgyvendinimo laukiame 2021 m., pateiktos 1-ame priede.

3.4. Gyventojų pareiškimų ir skundų tyrimas


Įgyvendindama nustatytas funkcijas ir suteiktus įgaliojimus, Tarnyba atlieka ne tik savivaldybės finansinius (teisėtumo) ir veiklos auditus, bet ir kitas priskirtas kontrolės funkcijas. 
Tarnyba, telefoniniais skambučiais bei gyventojų priėmimo metu gauna įvairių paklausimų ir nusiskundimų įvairiais klausimais. 
2020 metais ištyrėme keturis gyventojų gautus skundus. Dalis besikreipiančiųjų – anonimai. Anoniminių skundų informacija taip pat yra tikrinama. 
Tiriame ir pateikiame atsakymus pareiškėjams į pasirašytus pareiškimus ir skundus, arba jie būna persiųsti pagal kompetenciją kitoms institucijoms, įstaigoms apie tai informuojant pareiškėjus.
 

BAIGIAMOSIOS NUOSTATOS


Kontrolės ir audito tarnyba siekia savo rezultatus matuoti ne tik atliktų auditų kiekiu ar išaiškintų pažeidimų ir klaidų suma, bet svarbiausia – kontrolės ir audito tarnybos darbo poveikiu.
Tarnyba nuolat siekė su audituojamaisiais abipusio suinteresuotumo ir pasitikėjimu pagrįstų santykių. Todėl, teikiant šią ataskaitą, norime padėkoti audituotų subjektų vadovams, finansininkams ir kitiems specialistams, padėjusiems gauti reikiamą auditui informaciją, rinkti audito įrodymus audito tikslams pasiekti.
Pažymėtina, kad visos audito ataskaitos apsvarstytos Kontrolės komiteto posėdžiuose, priimtos priemonės audito metu išaiškintų pažeidimų ir darbo trūkumų šalinimui, vykdoma poauditinė veikla.
Vertiname nuolatinį bendradarbiavimą su savivaldybės tarybos Kontrolės komitetu, kurio dėmesys ir nuomonė, svarstant audito rezultatus, aptariant nustatytus pažeidimus ir priimtas priemones audituotų sričių veiklai gerinti bei kritika ar gauti patarimai Tarnybai yra labai svarbūs ir vertintini. 
Kontrolės komitetas visą ataskaitinį laikotarpį siekė veiksmingesnio audito rekomendacijų įgyvendinimo, nuolat palaikė mūsų iniciatyvą, kas turėjo teigiamą įtaką Tarnybos aplinkai ir veiklos rezultatams. 
Tikiuosi objektyvaus Tarnybos veiklos vertinimo, argumentuotų pastabų ir kvalifikuotų pasiūlymų Tarnybos darbo gerinimui.


     Savivaldybės kontrolierė			                      Onutė Mikelienė

Savivaldybės 2019 m. ataskaitų, biudžeto ir turto naudojimo auditas.


Tarnybos vadovas - Savivaldybės kontrolierius  nuo 2000 m. Onutė Mikelienė


Išvados Savivaldybės tarybai - dėl naudojimosi bankų kreditais, paskolų ėmimo ir teikimo, garantijų suteikimo už savivaldybės valdomų įmonių imamas paskolas.


Tarnyba  
įsteigta 1997 metais


Veiklos auditas Ukmergės rajono savivaldybės nekilnojamojo turto. 


Tarnybos 
darbuotojų skaičius - 4 valstybės tarnautojai


Gyventojų pareiškimų nagrinėjimas - dėl namo savininkų bendrijos bei administratoriaus atliekamų darbų.

Savivaldybės 2020 m. finansinių ataskaitų, biudžeto ir turto naudojimo auditas - planavimo etapas.  

Savivaldybės kontrolierius parengė 2021 metų veiklos plano projektą


Veiklos planui pritarta Savivaldybės tarybos Kontrolės komiteto 2020-11-03 posėdyje (protokolas Nr. 24-8)


Suderintas veiklos planas patvirtintas Savivaldybės kontrolieriaus 2020-11-04 d. įsakymu Nr. V- 04



Savivaldybės 2019 m. konsoliduotojų finansinių ataskaitų rinkinys


Savivaldybės 2019 m. konsoliduotojų biudžeto vykdymo ataskaitų rinkinys 


37 biudžetinių įstaigų finansinių ataskaitų rinkiniai 


Savivaldybės 2019 metų konsoliduotojų ataskaitų rinkinys 


5 viešųjų įstaigų finansinių ataskaitų rinkiniai



Besąlyginė nuomonė


   Dėl Savivaldybės 2019 metų konsoliduotųjų biudžeto vykdymo ataskaitų rinkinio


Sąlyginė nuomonė


Sąlyginė nuomonė


   Dėl Savivaldybės lėšų ir turto valdymo, naudojimo, disponavimo jais teisėtumo


    Dėl Savivaldybės 2019 metų konsoliduotųjų finansinių ataskaitų rinkinio


       Mūsų nuomone, Savivaldybės 2019 metų konsoliduotųjų biudžeto vykdymo ataskaitų rinkinys visais reikšmingais atžvilgiais parengtas ir pateiktas pagal Lietuvos Respublikos teisės aktus, reglamentuojančius šio rinkinio sudarymą. 


       Nustatėme konsoliduotųjų finansinės būklės ataskaitos (trumpalaikio turto, finasavimo sumų), veiklos rezultatų ataskaitos (pagrindinės veiklos sąnaudų) ir grynojo turto pokyčių ataskaitos (grynojo perviršio ar deficito likučio straipsnio) reikšmingų duomenų iškraipymų (įskaitant sumas, kurių teisingumo negalėjome patvirtinti), kuriuos lėmė iškraipymai žemesniojo konsolidavimo lygio viešojo sektoriaus subjektų finansinių ataskaitų rinkiniuose. 


       Savivaldybės "Nebaigtos statybos" sąskaitoje apskaityti ir neiškelti užbaigti darbai į atitinkamas turto grupes už 1141,83 tūkst. Eur. 



dėl viešojo ir privataus sektoriaus partnerystės  - 1 


dėl ilgalaikių paskolų - 2


dėl trumpalaikių paskolų - 1



dėl garantijų suteikimo - 3




Savivaldybės tarybai pateiktos išvados - 7
 iš jų:



Neįgyvendinta rekomendacijų	Rekomendacijos, kurių įgyvendinimo laukiama	Įgyvendinta rekomendacijų	Įgyvendinta rekomendacijų iš dalies	6	3	30	9	


2020 metų veiklos ataskaita 

